# Sebastes fasciatus

Sebastes fasciatus és una espècie de peix pertanyent a la família Sebastidae.

## Morfologia

Cos oblong, robust i de color vermell brillant o grisenc amb una àrea fosca a la part superior i posterior de l'opercle. Els mascles poden fer fins a 42 cm de llargària total, tot i que, el més normal, és 30. Ulls grossos. Boca grossa i amb moltes dents petites. L'aleta dorsal s'estén des de la nuca fins al peduncle caudal. L'aleta caudal és notablement més petita. Té entre 31 i 38 escates a la línia lateral (normalment 33). 29-32 vèrtebres (normalment 30).

## Subespècies

* Sebastes fasciatus fasciatus (Storer, 1856)
* Sebastes fasciatus kellyi (Litvinenko, 1974)

## Reproducció

És ovovivípar i de baixa fecunditat. La inseminació de les femelles té lloc des del juny fins a l'agost o, fins i tot, novembre; els oòcits madurs es fertilitzen des del novembre fins al febrer i les larves s'alliberen des del juny fins a l'agost o, fins i tot, l'octubre.
Es nodreix d'eufausiacis (Meganyctiphanes norvegica, Thysanopoda), decàpodes, Mysidacea i petits mol·luscs i peixos. Als Estats Units és depredat per Lophius americanus, el tallahams (Pomatomus saltatrix) i l'emperador (Xiphias gladius).

## Hàbitat i distribució geogràfica

És un peix marí, de clima temperat (74°N-45°N, 67°W-13°W) i demersal (entre 70 i 592 m de fondària, normalment entre 128 i 366) sobre fons rocallosos o de llim, el qual viu a l'Atlàntic nord-occidental (des del Golf de Sant Llorenç fins a Nova Escòcia i els Estats Units) i l'Atlàntic nord-oriental (Islàndia i l'oest de Groenlàndia).

## Observacions

La seua esperança de vida és de 30-50 anys, és gregari durant tota la seua vida., la seua carn és considerada com a excel·lent i és inofensiu per als humans.

## Referències

* ↑ uBio (anglès)
* ↑ Storer, D. H., 1854. A new species of fish from Provincetown, found in the harbor at that place. Proc. Boston Soc. Nat. Hist. v. 5 (1854-1856): 31.
* ↑ Catalogue of Life (anglès)
* ↑ The Taxonomicon (anglès)
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, els Estats Units. 354 p.
* 1 2 3 Marine Species Identification Portal (anglès)
* 1 2 FAO - Fisheries and Aquaculture Department (anglès)
* ↑ Litvinenko, N. I., 1974. Coloration and other morphological attributes distinguishing juvenile Sebastes fasciatus Storer, 1856 from juveniles of Sebastes mentella Travin, 1951 (Scorpaenidae). Voprosy Ikhtiol. V. 14 (4): 689-692 (en rus). Traducció a l'anglès a J. Ichthyol., 14 (4): 591-595.
* 1 2 Maine Department of Marine Resources Arxivat 2010-06-06 a Wayback Machine. (anglès)
* ↑ Litvinenko, N. I., 1979. Sebastes fasciatus kellyi (Scorpaenidae) from coastal waters off Eastport, Maine, U.S.A. Voprosy Ikhtiol. V. 19 (3): 387-401. (En rus). Traducció a l'anglès a J. Ichthyol., 19 (3):1-14.
* ↑ Hureau, J.-C. i N.I. Litvinenko, 1986. Scorpaenidae. p. 1211-1229. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. UNESCO, París. Vol 3.
* 1 2 3 4 5 6 7 «Sebastes fasciatus» (en anglès). FishBase. Froese, Rainer; Pauly, Daniel (editors).
* ↑ FishBase (anglès)
* ↑ Scott, W.B. i M.G. Scott, 1988. Atlantic fishes of Canada. Canadian Bulletin of Fisheries and Aquatic Sciences Núm. 219. 731 p.
* ↑ Hureau, J.-C. i N.I. Litvinenko, 1986.
* ↑ Sobel, J. (1996). "Sebastes fasciatus." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 5 abril 2023]

## Enllaços externs

* BioLib (anglès)
* Barcodes of Life (anglès)
* AQUATAB